روسیا تاخیل بیرلیگی باشقانی آرکادی زلوچئوسکی، تورکیه‌نین روسیا‌دان وئرگیسیز اکینچی‌لیک محصولو ایدخالاتی اؤنون‌دکی محدودلاشدیرمانی قالدیردیغینی سؤیله‌دی.
زلوچئوسکی "رسمی بیر محدودیت یوخ ایدی. بو سبب‌دن رسمی بیر سند ده یوخ ایدی. یالنیز وئرگی‌سیز مال‌لارا ایجازه سندی وئرن تورک مقام‌لارین طلب‌لری وار ایدی. یوزده 25-لیک محصولون گؤمروک وئرگی‌سی اولما‌دان ایدخال ائدیله بیله‌جگینی، گئری قالانی اوچون ده وئرگی اؤدنیلمه‌سی لازیم اولدوغونو سؤیله‌ییردی‌لر. آرتیق بو طلب ده یوخدور. منه قالسا بو دا روسیانین تورکیه‌دن نقلیاتلاری اؤنون‌دکی مانع‌نین قالدیریلماسینا ایستیقامت‌لی ایمضا‌لارین آتیلماسیندا گئجیکمه اولماسین‌دان قایناقلانیردی. تورک مسئول‌لار اؤزلرینی آلدادیلمیش حیس ائدیب، قارشی آددیم‌لار آتماغا باشلادی. آنجاق موضوع حل قوووشاندا محدودیت‌لری ده قالدیریلدی "دئدی .
روسیا ایقتیصادی اینکیشاف ناظیری آلکسی گروزدو ده ناظیرلر کابینه‌سی‌نین تورکیه‌دن بامادور خاریجین‌دکی محصول‌لارین داشینماسی اؤنون‌دکی مانع‌لرین قالدیریلماسی اوچون یاخین زاماندا بیر قرار آلیناجاغینی سؤیله‌دی.
ژورنالیست‌لره دانیشان گروزدو، "اؤنوموزدکی گون‌لرده بونون اولماسینی گؤزلییریک. ایشلر داوام ائدیر" دئدی.
گروزدو "بامادور موضوعسوندا دا دانیشیق‌لار رئاللاشدیریلیب ایره‌لی‌سی اوچون فرق‌لی مکانیزم‌لر تعیین اولونا‌جاق. آنجاق هله‌لیک بو موضوعنو اوجو آچیق بوراخیریق. بو موضوع هله گونده‌میمیزده. بو، علاقه‌دار تشکیلات‌لارین و حکومت‌لرین آراشدیراجاغیق بیر موضوع" دئدی.
می‌ده روسیا دولت باشقانی ولادیمیر پوتین ایله پرزیدنت رجب طیب اردوغان سوچی‌ده بیر آرایا گلدیک‌لرینده قارشی‌لیق‌لی اولا‌راق محدودیت‌لر قالدیرما قراری آلمیشدی.
آنجاق روسیا، تورک بامادورونون وارداتینداکی محدودیت‌لری آیریجا تورکیه وطنداش‌لارینا یؤنلیک ویزا معافیتی گتیریلمه‌سینی تاخیره سالماغی داوام ائتدیریر.
